প্রধানমন্ত্রীর ৭৫ তম জন্ম দিবস উপলক্ষে শান্তিপুর স্টেট জেনারেল হাসপাতালে রোগীদের ফলদান কর্মসূচি

নদীয়া: ভারতের প্রধানমন্ত্রী নরেন্দ্র মোদির (Narendra Modi) ৭৫তম জন্মদিবস উপলক্ষে সারা দেশে পালিত হচ্ছে সেবা পক্ষকাল ২০২৫। সেই কর্মসূচির অংশ হিসেবে শান্তিপুর মন্ডল তিনের উদ্যোগে আজ শান্তিপুর স্টেট জেনারেল হাসপাতালে (Shantipur State General Hospital) আয়োজিত হয় রোগীদের মধ্যে ফল বিতরণ কর্মসূচি (District News)।

অনুষ্ঠানে উপস্থিত ছিলেন নদীয়া সংসদ সদস্য জগন্নাথ সরকার, পঞ্চায়েত সমিতির সভাপতি নৃপেন মন্ডল, সহকারী সভাপতি চঞ্চল চক্রবর্তী, বিভিন্ন পঞ্চায়েতের জনপ্রতিনিধি ও মন্ডলের অন্যান্য নেতৃত্ব।

আরও পড়ুন: গাড়ি পাচার চক্রের পর্দাফাঁস! গ্রেফতার ১০

মন্ডল সভাপতি পলাশী বিশ্বাস জানান, হাসপাতালে ভর্তি থাকা প্রায় ১৭০ জন মুমূর্ষ রোগীকে ফল দান করা হয়েছে। সংসদ জগন্নাথ সরকার বলেন, “রাজনৈতিক কর্মসূচির বাইরে নিয়মিতভাবেই ভারতীয় জনতা পার্টি জনসেবামূলক কার্যক্রম চালিয়ে যায়—যেমন স্বাস্থ্য অভিযান, রক্তদান, বস্ত্রদান প্রভৃতি। দেশের সর্বকালের শ্রেষ্ঠ প্রধানমন্ত্রী নরেন্দ্র মোদীর জন্মদিনকে সামনে রেখে সেবা পক্ষকাল উপলক্ষে সারা ভারত জুড়েই নানান সেবা কর্মসূচি পালিত হচ্ছে। শান্তিপুরে আজকের ফলদান কর্মসূচিও তারই অংশ।”

উল্লেখ্য, এবছরের সেবা পক্ষকাল কর্মসূচির অন্তর্ভুক্ত রয়েছে খাদ্য সমাপ্তি অভিযান, নরেন্দ্র কাপ ফুটবল টুর্নামেন্ট, রক্তদান শিবির ও নানান সামাজিক উদ্যোগ।